Държавен вестник, бр. 80, 2004 г., стр. 25

Б Р О Й  80
Д Ъ Р Ж А В Е Н   В Е С Т Н И К
С Т Р .  25
тиране и контрол се регистрират, систематизи-
рат, съхраняват и анализират и се използват за
управление на ресурса на КСК.
Чл. 135. Изпитвания или експерименти на
КСК, важни за безопасността, които не са вклю-
чени в технологичния регламент за експлоата-
ция или в експлоатационните инструкции, се
изпълняват по специални програми и процеду-
ри след положително становище на Агенцията
за ядрено регулиране.
Чл. 136. (1) Експлоатиращата организация
планира, контролира и изпълнява временни и
постоянни изменения в КСК, важни за безопас-
ността, по начин, който не влияе на способността
ИЯИ да бъде експлоатирана безопасно. Изме-
ненията, включително на инструкции и проце-
дури, на методите за оценка на безопасността и
на други фактори, свързани с безопасността на
експлоатация, се класифицират по тяхната важ-
ност за безопасността.
(2) При управление на измененията се из-
ползват процедури, които съгласно класифика-
цията на измененията съдържат:
1. отговорностите при управление на изме-
ненията и критериите за преминаване към из-
пълнение на всеки следващ етап;
2. причините и обосноваността на измене-
нията;
3. оценка на приложимостта;
4. изискванията при проектиране;
5. задълбочена оценка на безопасността на
измененията, които променят конфигурацията
на активната зона или пределите и условията за
експлоатация на ИЯИ;
6. методите на производство, инсталиране и
изпитвания;
7. начините на въвеждане в експлоатация.
(3) Задълбочената оценка на безопасността
трябва да отчита всички аспекти на безопас-
ността, приложимите нормативни изисквания
и да се извършва от персонал, който е незави-
сим от персонала, отговорен за проектирането
или изпълнението на изменението.
(4) Преди въвеждане в експлоатация на из-
мененията се провежда обучение на персонала
и коригиране или обновяване на съответните
експлоатационни документи.
(5) Управлението на временните изменения
включва ясното им обозначаване, информира-
не на персонала, оценка на влиянието им върху
експлоатацията, ограничаване на броя им и
продължителността на използване и периодич-
на оценка на необходимостта от тях.
Чл. 137. (1) Експлоатиращата организация
разработва и изпълнява програма за управле-
ние на стареенето на конструкциите, системи-
те и компонентите, важни за безопасността,
така че да гарантира целостта на защитните
бариери и експлоатацията на ИЯИ при спазва-
не на пределите и условията за безопасност
през целия период за експлоатация, определен
в проекта.
(2) Програмата включва като минимум:
механизми за откриване и управление на старе-
енето, процедури за наблюдение и оценка на
ресурса на КСК, важни за безопасността; взаи-
мовръзка с експлоатационните процедури за
изпитвания, техническо поддържане, ремонт,
инспектиране и контрол; процедури за събира-
не и анализ на данни за текущото състояние на
КСК, важни за безопасността; мерки за кори-
гиращи действия и замяна на остарялото обо-
рудване с ново.
(3) Експлоатиращата организация преглеж-
да и периодично обновява програмата за управ-
ление на стареенето, като отчита натрупания
експлоатационен опит, резултатите от оценка-
та на причините за деградация на материалите,
водещи до откази на КСК, важни за безопас-
ността, както и новите технологии за открива-
не и управление на стареенето.
Чл. 138. (1) Експлоатиращата организация
извършва периодична оценка на безопасност-
та по документирана методика, която предос-
тавя детайлен анализ на състоянието на КСК,
важни за безопасността, влиянието на извър-
шените изменения и замяна на остаряло обо-
рудване върху поведението на реакторната
инсталация, както и приложимостта на взе-
тите коригиращи мерки за управление на ста-
реенето.
(2) При необходимост и въз основа на оцен-
ката по ал. 1 експлоатиращата организация
планира коригиращи мерки за повишаване бе-
зопасността на ИЯИ.
Раздел V
Извършване на експерименти и облъчвания
Чл. 139. Експлоатиращата организация раз-
работва план за използването на ИЯИ, който
отчита съществуващия капацитет на инстала-
цията, потенциалните възможности и изисква-
нията на потребителите. Планът се преглежда
и осъвременява периодично.
Чл. 140. (1) Експлоатиращата организация
осигурява използването на ИЯИ в съответст-
вие с изискванията на проекта.
(2) При необходимост от извършване на
нови експерименти експлоатиращата органи-
зация оценява въздействието на предложения
експеримент върху безопасността на ИЯИ,
като изготвя отчет с резултатите от оценката
и въз основа на тях взема решение за извърш-
ване на експеримента или за неговото от-
хвърляне.
Чл. 141. Използването и техническото обс-
лужване на експерименталните устройства се
извършват в съответствие с вътрешни правила,
определени в инструкциите за експлоатация и
техническо обслужване на ИЯИ.
Чл. 142. (1) За извършване на неутронно-
активационен анализ и облъчване на образци с
различни цели се определят: начинът за херме-
тизиране и облъчване на образците, въвежда-